b'\n_START_ARTICLE_\nAnciients\n_START_SECTION_\nSnakebeard (2009. - 2012.)\n_START_PARAGRAPH_\nSastav je nastao 2009. godine, ubrzo nakon raspada grupe Spread Eagle, \xc4\x8diji su neki od \xc4\x8dlanova bili Cook, Gustafson i Dyck._NEWLINE_U kolovozu 2011., sastav je samostalno objavio svoj prvi EP pod imenom Snakebeard. EP je izvorno bio objavljen u digitalnoj ina\xc4\x8dici, no godinu dana kasnije, u rujnu 2012., diskografska ku\xc4\x87a War on Music Records ponovno ga je objavila u vinilnom izdanju.\n_START_SECTION_\nHeart of Oak, Voice of the Void i najava tre\xc4\x87eg studijskog albuma (2013. - danas)\n_START_PARAGRAPH_\nNakon objave Snakebearda, sastav je potpisao ugovor sa diskografskom ku\xc4\x87om Season of Mist koja je u travnju 2013. godine objavila debitantski album sastava, Heart of Oak. Album je iste godine bio nominiran za glazbenu nagradu Polaris._NEWLINE_U prolje\xc4\x87e 2013. sastav je oti\xc5\xa1ao na turneju po dijelu SAD-a kao predgrupa skupini Lamb of God. U jesen iste godine sastav je trebao biti predgrupa sastavu Sepultura na njenoj turneji "Tsunami of Metal" po Kanadi i SAD-u, no turneja je kasnije bila otkazana jer Sepulturini \xc4\x8dlanovi nisu uspjeli dobiti vizu za ulazak u SAD._NEWLINE_Sastav \xc4\x87e 14. listopada 2016. objaviti svoj drugi studijski album Voice of the Void._NEWLINE_Cook je na slu\xc5\xbebenoj Facebook stranici sastava objavio kako sastav trenutno pi\xc5\xa1e pjesme za tre\xc4\x87i studijski album.'